Απόφαση της Μεικτής Επιτροπής του ΕΟX

αριθ. 76/2003

της 20ής Ιουνίου 2003

για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής, "η συμφωνία", και ιδίως το άρθρο 98,

Εκτιμώντας τα ακόλουθα:

(1) Το παράρτημα ΙΙ της συμφωνίας τροποποιήθηκε από την απόφαση αριθ. 32/2003 της Μεικτής Επιτροπής του ΕΟΧ της 14ης Μαρτίου 2003(1)·

(2) Η οδηγία 2002/45/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την εικοστή τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς της κυκλοφορίας στην αγορά και της χρήσης ορισμένων επικίνδυνων ουσιών και παρασκευασμάτων (χλωριωμένες παραφίνες μικρής αλυσίδας)(2) πρέπει να ενσωματωθεί στη συμφωνία.

(3) Η σύσταση 2002/575/ΕΚ της Επιτροπής, της 4ης Ιουλίου 2002, για τα αποτελέσματα της αξιολόγησης των κινδύνων και των στρατηγικών μείωσης των κινδύνων από τις ουσίες: ο-ανισιδίνη, 1,4-διοξάνιο(3) πρέπει να ενσωματωθεί στη συμφωνία.

(4) Η σύσταση 2002/576/ΕΚ της Επιτροπής, της 4ης Ιουλίου 2002, σχετικά με τα αποτελέσματα της αξιολόγησης των κινδύνων για τις ουσίες: ακετοξικό αιθύλιο, 4-χλωρο-ο-κρεζόλη, χλωρίδιο του διμεθυλοδιδεκαοκτυλαμμωνίου(4) πρέπει να ενσωματωθεί στη συμφωνία.

(5) Η οδηγία 2002/62/ΕΚ της Επιτροπής, της 9ης Ιουλίου 2002, για ένατη προσαρμογή στην τεχνική πρόοδο του παραρτήματος Ι της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (οργανοκασσιτερικές ενώσεις)(5), όπως διορθώθηκε στην ΕΕ L 203 της 1.8.2002, σ. 64, πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Το κεφάλαιο ΧV του παραρτήματος ΙΙ της συμφωνίας τροποποιείται ως εξής:

1. Στο σημείο 4 (οδηγία 76/769/ΕΟΚ του Συμβουλίου) παρεμβάλλονται οι ακόλουθες παράγραφοι:

"- 32002 L 0045: Οδηγία 2002/45/ΕΚ του Ευρωπαϊκού Κοινοβουλίου και του Συμβουλίου της 25ης Ιουνίου 2002 (ΕΕ L 177 της 6.7.2002, σ. 21),

- 32002 L 0062: Οδηγία 2002/62/ΕΚ της Επιτροπής της 9ης Ιουλίου 2002 (ΕΕ L 183 της 12.7.2002, σ. 58), όπως διορθώθηκε στην ΕΕ L 203 της 1.8.2002, σ. 64.".

2. Υπό τον τίτλο "ΔΡΑΣΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ", παρεμβάλλονται τα ακόλουθα σημεία, μετά το σημείο 22 (σύσταση 2002/755/ΕΚ της Επιτροπής):

"23. 32002 H 0575: Σύσταση 2002/575/ΕΚ της Επιτροπής, της 4ης Ιουλίου 2002, για τα αποτελέσματα της αξιολόγησης των κινδύνων και των στρατηγικών μείωσης των κινδύνων από τις ουσίες: ο-ανισιδίνη, 1,4-διοξάνιο (ΕΕ L 181 της 11.7.2002, σ. 29).

24. 32002 H 0576: Σύσταση 2002/576/ΕΚ της Επιτροπής, της 4ης Ιουλίου 2002, σχετικά με τα αποτελέσματα της αξιολόγησης των κινδύνων για τις ουσίες: ακετοξικό αιθύλιο, 4-χλωρο-ο-κρεζόλη, χλωρίδιο του διμεθυλοδιδεκαοκτυλαμμωνίου (ΕΕ L 181 της 11.7.2002, σ. 35).".

Άρθρο 2

Τα κείμενα των οδηγιών 2002/45/ΕΚ και 2002/62/ΕΚ, όπως διορθώθηκαν στην ΕΕ L 203 της 1.8.2002, σ. 64, και των συστάσεων 2002/575/ΕΚ και 2002/576/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 21 Ιουνίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή για τον ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 20 Ιουνίου 2003.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 137 της 5.6.2003, σ. 32.

(2) ΕΕ L 177 της 6.7.2002, σ. 21.

(3) ΕΕ L 181 της 11.7.2002, σ. 29.

(4) ΕΕ L 181 της 11.7.2002, σ. 35.

(5) ΕΕ L 183 της 12.7.2002, σ. 58.

(6) Δεν έχουν αναφερθεί συνταγματικές απαιτήσεις.